هه‌م تاتی و هه‌م دویه‌تم
چوى ئاو بان تیه‌تم
زولفی هویل و چه‌وی که‌و
چمان مانگه ها له خه‌و
خودا شوکری را دویه‌تم
روو‍ژی تیه‌د میه‌تم
گوپی وینه‌ی سیف و به‌ی
ئویشم بگرم بخوه‌مه‌ی
مه‌لویچگ
مه‌لویچگم مه‌لویچگم
دنیام گه‌ورا خوه‌م بویچگم
وه ئی زه‌ره‌یل بالَمه
ئی ئاسمانه مالَمه
مشتی برنج که‌می گه‌نم
رووزی خوه‌مه م هه‌لَچنم
نه‌رِمانمه مالَ که‌سی
نه‌شکانمه پا و ده‌سی
دوام یه‌سه رِوو‍ژ و شه‌وان
بشکی هه‌رچیگه تیرکه‌وان
خشی
وه خشه خش که‌فته رِی
کیف و کتاو هه‌لَگری
خشی هویل هویرده پا
توای بچیده کوورا
پایلد چه‌نی فره سه‌
توای بچیده مه‌دره‌سه ؟
تا به‌ن که‌وش بوه‌سی
وه مه‌دره‌سه نیه‌رِه‌سی
تا ت بچی زه‌نگیش خوه‌ی
مبسر غه‌یبه‌ت ئراد نه‌ی
